open-index/open-wikipedia-markdown huggingface dataset:
יונוס מוסא

**יונוס דימוארה מוסא** (באנגלית: **Yunus Dimoara Musah**; נולד ב-29 בנובמבר 2002 בניו יורק שבניו יורק, ארצות הברית) הוא כדורגלן אמריקאי המשחק בעמדת הקשר באטאלנטה בהשאלה ממילאן מהסרייה א' ובנבחרת ארצות הברית.

## ביוגרפיה
מוסא נולד בניו יורק כאשר אמו הגנאית הייתה בחופשה בארצות הברית. גם אביו הוא גנאי. לאחר לידתו עבר להתגורר באיטליה.

## קריירת מועדונים
### תחילת הקריירה
מוסא החל לשחק באקדמיה של ג'ורג'ון, ובשנת 2012, בגיל 9, עבר למחלקת הנוער של ארסנל מהפרמייר ליג.

### ולנסיה
בקיץ 2019 חתם מוסא בוולנסיה מהלה ליגה, והחל לשחק בוולנסיה ב', קבוצת המילואים של המועדון.

לאחר הגעתו של המאמן החדש חאבי גארסיה, בילה מוסא את קדם עונת 2020/2021 עם הקבוצה הראשונה של המועדון. ב-13 בספטמבר 2020 הוא ערך את הופעת הבכורה שלו בקבוצה הראשונה של המועדון, בניצחון 2–4 על לבאנטה במסגרת המחזור הראשון בליגה לעונת . ב-1 בנובמבר הבקיע מוסא את שער הבכורה שלו במועדון, בתיקו 2-2 נגד חטאפה במסגרת המחזור השמיני בליגה, והפך למבקיע הלא-ספרדי הצעיר ביותר בהיסטוריה של ולנסיה, בגיל 17 שנים ו-338 ימים. ב-4 בדצמבר 2020 האריך מוסא את חוזהו במועדון עד לשנת 2026. בעונתו הראשונה בקבוצה הראשונה של המועדון ערך מוסא 32 הופעות ליגה והבקיע שער אחד.

### מילאן
ב-4 באוגוסט 2023 חתם לארבע שנים במילאן מהסרייה א'. ב-19 בספטמבר עלה להופעת בכורה בליגת האלופות במשחק נגד ניוקאסל יונייטד. ב-6 בינואר 2025 פתח בהרכב בגמר הסופר קאפ האיטלקי נגד אינטר ועזר לקבוצתו לזכות בתואר.

ב-1 בספטמבר 2025 הושאל לאטאלנטה.

## קריירה בינלאומית
בצעירותו, מוסא היה זכאי לייצג ברמה הבינלאומית את ארצות הברית, גאנה, איטליה ואנגליה. הוא שיחק בנבחרות הצעירות של אנגליה.

ב-12 בנובמבר 2020 ערך מוסא את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות. ב-15 במרץ 2021 הצהיר מוסא כי ימשיך לשחק עבור נבחרת ארצות הברית, על-אף שבאפשרותו לייצג נבחרות אחרות מכיוון שלא שיחק במשחק תחרותי במדי נבחרת ארצות הברית.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

## תארים
;נבחרת ארצות הברית
* ליגת האומות של צפון אמריקה (3): 2023/2024, 2022/2023 ,2019/2020

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורגלנים איטלקים
קטגוריה:כדורגלנים אמריקאים
קטגוריה:קשרי כדורגל איטלקים
קטגוריה:קשרי כדורגל אמריקאים
קטגוריה:ניו יורק: כדורגלנים
קטגוריה:כדורגלני ולנסיה
קטגוריה:כדורגלני מילאן
קטגוריה:כדורגלני אטאלנטה
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אמריקאים בספרד
קטגוריה:ספורטאים איטלקים בספרד
קטגוריה:אמריקאים ממוצא גנאי
קטגוריה:איטלקים ממוצא גנאי
קטגוריה:אמריקאים שנולדו ב-2002
משטרת דנמרק

**משטרת דנמרק** (בדנית: **Politiet**, פארואזית: **Løgreglan**, בגרינלנדית: **Politiit**) הוא כוח המשטרה הלאומי של דנמרק האחראי לביטחון הפנים במדינה (בעוד הצבא הדני אחראי על ביטחונה החיצוני) של הממלכה הדנית. המשטרה מוסמכת לאכוף את החוק ולבצע משימות שיטור ושמירת הסדר הציבורי והחברתי, כמו גם אחראית על בקרת הגבולות.

## ארגון ומבנה
משטרת דנמרק מורכבת מ-12 מחוזות המנוהלים כל אחד על ידי מנהל ושני מחוזות קטנים בגרינלנד ובאיי פארו, המנוהלים על ידי מפקד משטרה מקומי. מחוז קופנהגן מסודר באופן שונה בשל גודלו והיותה בירת המדינה וכח המשטרה בה הוא הגדול בממלכה.

מלבד המחוזות הרגילים קיימים ארגונים אחרים הפועלים מחוץ למשטרה כדוגמת:
* Rigspolitiet - משטרה ארצית עם משימות מיוחדות ובה מחלקות כמו תקציבים וחשבונות, מחלקת מדידה והמחלקה לחקירת נתונים.
* Politiets Efterretningstjeneste - סוכנות הביון והביטחון הלאומי של דנמרק.
* Politiets Aktionsstyrke - יחידת כוחות מיוחדים של המשטרה הדנית.

## חוק אכיפת המשטרה
פעולת המשטרה הדנית מוסדרת ומעוגנת ב**חוק אכיפת המשטרה** (da: Lov om politiets enterprise), הידוע בכינויו חוק המשטרה (da: politiloven) שאומץ ב-20 באוגוסט 2015.: "על המשטרה לפעול להבטחת ביטחון, בטיחות, השלום והסדר בחברה. על המשטרה לקדם מטרה זו באמצעות מניעה, סיוע ואכיפה".

הסעיף השני קובע כי תחומי שיפוט אחרים של המשטרה כוללים גם:
# מניעת פעולות פליליות, הפרעות לשלום והסדר הציבורי וסכנה לאזרחים בודדים וביטחון הציבור.
# עצירת פעולות פליליות וחקירה והעמדה לדין של מבצעי מעשים פליליים.
# תמיכה באזרחים במצבים מסוכנים
# ביצוע בדיקה וחקירה.
# תמיכה וסיוע לסוכנויות אחרות.
# ביצוע משימות אחרות הנוגעות לתפקידי המשטרה.

## המשטרה הצבאית
שמאל|ממוזער|ניידת של המשטרה הצבאית הדנית
המשטרה הצבאית בדנמרק היא יחידת משטרה בתוך סניפי הכוחות המזוינים. לכל ענף יש שוטר צבאי משלו, אם כי לעיתים קרובות הם עובדים יחד ולובשים סמלים דומים. אנשי המשטרה הצבאית בדרך כלל עוטים מדים ספציפיים עם סימון כתף לבן או את מדי הקרב היומיומיים בענף עם כומתה אדומה. לאנשי המשטרה הצבאית אין בדרך כלל סמכות שיפוט על אזרחים במקומות שאינם צבאיים, אלא רק על אנשי צבא ועל כל מי שנמצא במתקנים צבאיים (גם מקומות הנגישים לציבור כמו בסיס הצי הולמן בקופנהגן), בבניינים שבהם שוכן משרד הגנה, ארמונות מלוכה (כמו ארמון אמלינבורג) וחלקים מארמון כריסטיאנסבורג. בהזדמנויות מסוימות, אנשיה יכולים לספק תמיכה למשטרה האזרחית במשימות מסוימות.

## משמר המולדת של המשטרה
שמאל|ממוזער|אופנוען משמר המולדת של המשטרה.
משטרת דנמרק יכולה להזמין סיוע ממשמר המולדת הדני: Politihjemmeværnet, שמהווה גוף עזר משטרתי, המבצע משימות סיור.

המתנדבים משמשים בעיקר לבקרת תנועה בפסטיבלים, בחיפוש נעדרים ושמירה על מתקנים קהילתיים ולעולם אינם משמשים במשימות הכרוכות בעימות ישיר עם אזרחים (כמו סיכול מהומות או מעצרים מתוכננים).

אנשי המשמר עוטים מדי קרב יומיומיים, הכוללים כומתות ירוקות ואפודים צהובים בהירים עם הטקסט "POLITI HJEMMEVÆRNET" (משמר המולדת של המשטרה).

## גלריה

קובץ:MHE_-_Politibetjente.jpg|שוטרים במדי שירות יומיים.
קובץ:Politi_arbejde.jpg|ניידת משטרה דנית.
קובץ:Eskorte.jpg|אופנועי משטרה מלווים אמבולנס.
קובץ:Hestepolitiet.jpg|פרשי משטרה
קובץ:MHE_-_Afspærring.jpg|
קובץ:DK-POL-VW-LT35.jpg|רכב LT35 המופעל על ידי המשטרה הדנית


## קישורים חיצוניים

* 

## הערות שוליים

קטגוריה:דנמרק: צבא וביטחון
דנמרק
גיורגי ממרדשווילי

**גיורגי מַמַּרְדַּשְׁווִילִי** (בגאורגית: **გიორგი მამარდაშვილი**; נולד ב-29 בספטמבר 2000 בטביליסי שבגאורגיה) הוא כדורגלן גאורגי המשחק בעמדת השוער בקבוצת ליברפול מהפרמייר ליג ובנבחרת גאורגיה.

## קריירת מועדונים
### דינמו טביליסי
ממרדשווילי גדל במחלקת הנוער של דינמו טביליסי מליגת העל הגאורגית, ובעונת  החל לשמש כשוער מחליף בקבוצה הבוגרת של המועדון.

### ההשאלה לאולימפי רוסתווי
לקראת עונת  הושאל ממרדשווילי לאולימפי רוסתווי מליגת העל הגאורגית. ב-2 במרץ 2019 ערך את הופעת הבכורה שלו במועדון, בהפסד 1–4 ללוקומוטיב טביליסי במסגרת המחזור הראשון בליגה. הוא ערך 28 הופעות ליגה בעונה זו, ועזר לאולימפי רוסתווי להימנע מירידת ליגה.

### ההשאלה ללוקומוטיב טביליסי
לקראת עונת  הושאל ממרדשווילי ללוקומוטיב טביליסי מליגת העל הגאורגית. ב-9 ביולי 2020 ערך את הופעת הבכורה שלו במועדון, בהפסד 1–4 לדינמו בתומי במסגרת המחזור החמישי בליגה. הוא שיחק במועדון במשך עונה וחצי, בהן ערך 29 הופעות ליגה.

### ההשאלה לוולנסיה
ב-7 ביוני 2021 הושאל ממרדשווילי לוולנסיה מהלה ליגה למשך עונה אחת, ונרשם כחלק מסגל קבוצת המילואים של המועדון, המשחקת בפרימרה דיויסיון RFEF. לאחר שהרשים את המאמן חוסה בורדאלאס בקדם העונה, ערך את הופעת הבכורה שלו בקבוצה הראשונה של המועדון בניצחון 0–1 על חטאפה במסגרת המחזור הראשון בליגה לעונת 2021/2022.

### מעבר קבוע לוולנסיה
ב-31 בדצמבר 2021 חתם ממרדשווילי על חוזה קבוע בולנסיה עד 2024 , אז חתם בליברפול, אך הושאל חזרה לולנסיה, כך שיצטרף לשורות הקבוצה האנגלית בקיץ 2025.

### ליברפול
לאחר שחתם בקבוצה באוגוסט 2025 והצטרף אליה בתחילת עונת 2024/2025, ערך הופעת בכורה בקבוצה ב-30 בספטמבר 2025 בהפסד 1-0 לגלאטסאריי בליגת האלופות. ב-4 באוקטובר ערך הופעת בכורה בפרמייר ליג, בהפסד 2-1 לצ'לסי.

## קריירה בינלאומית
ב-8 בספטמבר 2021 ערך ממרדשווילי את הופעת הבכורה שלו בנבחרת גאורגיה, בהפסד 1–4 לנבחרת בולגריה במשחק ידידות.

נכלל בסגל נבחרת גאורגיה לטורניר יורו 2024.

## קישורים חיצוניים

## הערות שוליים

קטגוריה:כדורגלנים גאורגים
קטגוריה:שוערי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני לוקומוטיב טביליסי
קטגוריה:כדורגלני ולנסיה
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:גאורגים שנולדו ב-2000
המגדל (קלף טארוט)

**המגדל** שנקרא גם מגדל בבל, בית האלוהים, טירת פלוטוס, המגדל הנופל, הברק, האש השמימית והמגדל שנפגע על ידי ברק, הוא הקלף שמספרו 16 בסדרת הארקנה הגדולה של קלפי הטארוט.
ממוזער|קלף המגדל, משנת 1889. הקלף מתאר  מגדל שנפגע מלהבה שמימית או מברק שבא מכיוון השמש או ממקום לא ידוע וזוג אנשים (בחלק מהגרסאות גבר ואישה חבושת כתר, שמייצגים את נמרוד ואת אחד מנתיניו או את אדם וחווה לאחר החטא הקדמון.) נופלים אל הקרקע או אל התהום או אל הים. גרסה אחרת מתארת רועה שחוזה בברק פוגע בעץ.

## משמעות הקלף
הקלף מסמל אירועים חיצוניים המביאים לקריסה מוחלטת בחייו של האדם. עוד הוא מסמל משבר, ניתוק, ושינויים קיצוניים בלתי צפויים.

לפי ה-Pictorial Key to the Tarot של ארתור ווייט, האיור של קלף המגדל בחפיסת Rider-Waite נועד לסמל את חורבן בית המקדש בידי הכשדים.

## קישורים חיצוניים

## הערות שוליים

קטגוריה:קלפי טארוט
קטגוריה:שינוי
הכוכב (קלף טארוט)

ממוזער|קלף הכוכב
**הכוכב** שקרוי גם בשמות: הכוכבים, סיריוס וכוכב בית לחם, הוא קלף מספר 17 בארקנה הגדולה של קלפי הטארוט. הקלף מתאר עלמה ערומה תחת רקיע זרוע כוכבים, כשהכוכב הגדול ניצב במרכז (הכוכבים בחבילת "השחר המוזהב" מייצגים את כוכבי הלכת טרם גילוייהם של אורנוס, נפטון ופלוטו, על פי המודל הגאוצנטרי). העלמה עצמה יוצקת שני כדי מים אל תוך בריכה שניצב לידה ומאחוריה שני עצים (שמייצגים את עץ הדעת ועץ החיים על פי "השחר המוזהב") שמעל אחד מהם ציפור או פרח ועוד צמח, שמעל הפרח ניצב פרפר.
גרסה אחרת של הקלף מציגה את שלושת האמגושים (או אחד מהם) כשהם הולכים תחת הכוכב. גרסה נוספת מציגה אסטרולוג או כמה מתחת לכוכב. בחבילת "ויסקונטי ספורזה" מתארת עלמה שמחזיקה כוכב.

## משמעות הקלף
קלף הכוכב מייצג טוהר, כנות, יושר ותמימות. כמו כן, הוא מייצג את האמונה של האדם ביכולתו לשקם את חייו. הנערה העירומה בקלף מסמלת את נפש האדם ללא נכסים גשמיים אך במצב של טוהר של הניקיון. הערום בקלף מסמל את האומץ להיחשף ממקום של ביטחון עצמי ואמון וכן את היחס הטבעי לגוף ולמיניותו כחלק מהטבע.

הקלף מציע לאדם ללכת אחרי חלומותין, ולהאמין שהם יתגשמו.

## קישורים חיצוניים

## הערות שוליים

קטגוריה:קלפי טארוט
עבדול האק ואסיק

**עבדול האק ואסיק** (בערבית: **عبد الحق واثق**) הוא ראש מנגנון המודיעין של הטליבאן באפגניסטן. הוחזק במעצר מנהלי במתקן המעצר בגואנטנמו, קובה. אנליסטים מודיעיניים אמריקאים מעריכים כי הוא נולד בשנת 1971 במחוז ע'זני, אפגניסטן.

עבדול הגיע לגואנטנמו ב־11 בינואר 2002 והוא הוחזק שם עד 31 במאי 2014. הוא שוחרר, יחד עם ארבעת חבריו האחרים מהטאליבן - מוחמד פאזל, חיראללה ח'ירכווה, נוראללה נורי ומוחמד נבי עומרי תמורת שחרורו של חייל צבא ארצות הברית, בו ברגדאל, שהוחזק בשבי על ידי רשת חקאני של הטליבאן.

רוב האפגנים שהיו בגואנטנמו הוחזרו לאפגניסטן עד 2009. לאורך סתיו 2011 וחורף 2012, ארצות הברית ניהלה משא ומתן לשלום עם הטליבאן והדליפה בהרחבה כי נקודת מפתח מרכזית היא המעצר המתמשך של וואסיק וארבעה בכירי טליבאן נוספים, נוראללה נורי, מוחמד פאזל, חיראללה ח'ירכווה ומוחמד נבי. המשא ומתן היה תלוי בהצעה לשלוח את חמשת הגברים ישירות לדוחה, קטר, שם יורשו להקים משרד רשמי לטליבאן.

ואסיק וארבעת חברי הטליבאן האחרים שוחררו ממפרץ גואנטנמו והועברו לקטר שם שוחררו ב-1 ביוני 2014. שחרורם תואם את שחרורו של החייל האמריקאי השבוי בו ברגדאל במזרח אפגניסטן בעסקה שתיווך בה אמיר קטר. ואסיק, ושאר חברי הטליבאן, נדרשו להישאר בקטר למשך 12 חודשים כתנאי לשחרורם.

באוגוסט 2021, עם עליית הטליבאן לשלטון, חזר לקאבול וב-7 בספטמבר 2021 מונה לראש מנגנון המודיעין במסגרת המינויים בקבינט של הטליבאן.

## קישורים חיצוניים

## הערות שוליים

קטגוריה:אפגנים שנולדו במאה ה-20
קטגוריה:פעילי הטליבאן
קטגוריה:ילידי 1971
הירח (קלף טארוט)

**הירח** הוא קלף מספר 18 בארקנה הגדולה של קלפי הטארוט.
ממוזער|קלף הירח
הקלף מתאר את הירח כירח מלא עם סהר בצד. לירח יש תווי פנים נשיים ומזיל מספר טיפות.
מתחת לירח יש מחושתן או חרפושית בתוך בריכה ועל היבשה ניצבים זוג מגדלים או עמודים ולידם זוג כלבים או כלב ותן, ולעיתים גם שני אנוביסים. גרסה אחרת מציגה אסטרולוג או שני אסטרולוגים שנמצאים תחת הירח. בחבילת "ויסקונטי ספורזה" מציגה עלמה שאוחזת בירח.

## משמעות הקלף
קלף המדבר על בלבול, אשליות, אי שפיות, שגעון, דיכאון, התמכרויות, תת-מודע, מיסטיקה, פחדים שעולים וצפים מן העבר.

ארתור אדוארד וייט גרס כי קלף הירח מסמל בין היתר אויבים נסתרים, סכנה, מבוכה, אפלה, אימה, הטעיה ושגיאה.
## קישורים חיצוניים

## הערות שוליים

קטגוריה:קלפי טארוט
יום הדין (קלף טארוט)

ממוזער|קלף יום הדין
**יום הדין** נקרא גם בשמות: הדין, יום הדין האחרון, המלאך, ההתחדשות, ההתעוררות, העידן, התהילה  ותחיית המתים, הוא קלף מספר 20 בארקנה הגדולה של קלפי הטארוט, והוא מזוהה עם האדס.
הקלף מתאר לרוב מלאך שתוקע בחצוצרה בעלת דגל עם צלב באמצע שמספר מתים (לרוב שלושה) קמים לתחייה.

## משמעות הקלף
זה קלף המדבר על התעוררות רוחנית. מצב בו למישהו יש תובנה פתאומית לגבי דברים והוא מגלה דברים חדשים.

הקלף מייצג מצב של שינוי, התעוררות ומודעות.

בקלף מחבילת ויסקונטה ספורצה, מופיעים זוג מלאכים תוקעים בחצוצרות מתחת לאלוהים-האב הנושא את חרב הצדק, כדרך להעביר את המסר שיום הדין משלב את התקומה לחיים עם עשיית צדק אלוהי.

בחבילת המינקיאטה המלאך עם החצוצרות מייצג את התהילה, או את השם – הטוב או הרע – שיצר לעצמו אדם בחייו. העיר ברקע היא פירנצה, ועל הדגל מופיע הסמל של משפחת מדיצ'י, והקלף מסמל את תהילת הנצח שמשפחת מדיצ'י זכתה בה בזכות מעשיה.

בחבילת הטארוט של השחר המוזהב, הותאם הקלף לאות ש', וליסוד האש.

## קישורים חיצוניים

## הערות שוליים

קטגוריה:קלפי טארוט
העולם (קלף טארוט)

ממוזער|קלף העולם
**העולם** או "היקום" הוא קלף מספר 21, והאחרון, בארקנה הגדולה של קלפי הטארוט, והוא מזוהה עם קרונוס. הקלף מתאר עלמה מצועפת שמחוללת על קרקע או באמצע חלל בתוך מסגרת אובלית (לרוב זר) כשהיא מחזיקה בזוג מוטות. בפינות הקלף מופיעים ארבעת החיות מחזון יחזקאל וחזון יוחנן: נשר, אדם, אריה ושור.

## משמעות הקלף
הקלף מייצג שליטה בכל העולמות, רמה גבוה של מודעות, יכולת מימוש והגשמה.

הקלף מייצג את סיומו של מסע הנשמה, דמות שלמה עם עצמה, בעלת כלים בעולם החומר ועולם הרוח, שכל היסודות עומדים לצידה והיא במצב של הרמוניה מוחלטת, השלמה והצלחה.

## גרסאות שונות של הקלף
בחפיסה של אליסטר קראולי מופיעה אליפסה המחולקת ל-72 שלישיות של ריבועים, המייצגות את ע"ב השמות, המורכבים משלוש אותיות כל אחד.

קלף העולם בחבילת הריידר דומה לקלף הגלגל ברקע הכחול, ארבע הדמויות על גבי עננים בפינות הקלף, והאליפסה במרכז. הדמיון בין הקלפים מקשר את הדמות במרכז הקלף עם יסוד הרוח.

בשחר המוזהב פיתחו את המוטיב מהחבילות הצרפתיות. האישה באמצע הקלף מייצגת את הכלה מחזון יוחנן שבברית החדשה.

בקלף העולם מחבילת ויסקונטי ספורצה, מצוירת ירושלים החדשה המתוארת בברית החדשה.

## בתרבות הפופולרית
במנגה ההרפתקה המוזרה של ג'וג'ו: צלבני אבק הכוכבים, קלפי טארוט משמשים כדי לציין את כוחות הדמות, המכונים 'סטנד'. האנטגוניסט הראשי של צלבני אבק הכוכבים, דיו, מחזיק בכוח הנקרא סטנד בשם העולם, על שם קלף העולם.
## קישורים חיצוניים

## הערות שוליים

קטגוריה:קלפי טארוט
רוז'י פוראי

**רוז'י פוראי** (במקור **רוזליה פישר**, בהונגרית: **Forrai Rózsi**; בודפשט, 14 בינואר 1874 – בודפשט, 20 ביוני 1931) הייתה שחקנית יהודייה-הונגרייה, בעלת בית ספר למשחק..

## ביוגרפיה
רוז'י פוראי נולדה במשפחה יהודית כבתם של הסוחר מאנו פישר ושל אנה לייטנר. לאחר שסיימה את בית הספר המשיכה את לימודיה בבית הספר למשחק ראקושי. בחינת הסיום שלה הייתה במחזה "סבתא". היא הצטרפה מייד ללהקת "תיאטרון תאליה", שם הופיעה לראשונה בדרמה של אלפרד דה מיסה "גחמה" וב"האב" של יוהאן אוגוסט סטרינדברג. כאשר לאסלו באוטי הפך את התיאטרון ההונגרי לתיאטרון דרמטי בשנת 1907, הוא חתם חוזה גם עם רוז'י פוראי להצטרף לשורות להקת התיאטרון. מאז ואילך שורה ארוכה של הופעות בולטות ביותר סימנו את הקריירה שלה. הדמויות שעוצבו על ידה על הבמה בכלי המשחק הטובים ביותר לייצוג אנושי, תמיד בלטו בייצוג שלהן על ידה, כיצוקות בעופרות ומבלי להפריע להרמוניה הכוללת של המחזה. ב-29 ביוני 1910, בבודפשט, היא נישאה לשחקן היהודי ינה טרז'. החל מה-29 באוקטובר 1921, התארחה בקביעות ב"תיאטרון מרכז העיר" של ארתור בארדוש, שם מיוחסת לה ההצלחה יוצאת הדופן של הקומדיה "הנערה העשירה" של בלה סנש (אביה של חנה סנש) בתפקיד של פראולין מארי (Fräulein Marie), שהיא שיחקה יותר מ-200 פעמים והדבר נשאר אירוע בלתי נשכח באמנות הבמה ההונגרית למשך זמן רב. בין סתיו 1924 לבין אביב 1925 שיחקה ב"תיאטרון הרנסאנס" ואז שוב חזרה לתיאטרון ההונגרי. מסתיו 1927 לא היה לה חוזה. היא שיחקה כאורחת בתיאטרון קיראי באופרטת "המשפחה מפשט" של יוז'ף ראדו, שהייתה עיבוד מוזיקלי למחזה "הנערה העשירה". מותה נגרם מסרטן השחלות.

בתה היא אווה טרז', שהייתה ציירת, בנה איבאן טרז' (בחו"ל איבאן טורס, 1916–1983) היה תסריטאי ובמאי קולנוע. היא הובאה למנוחות בבית הקברות היהודי ברחוב קוזמה.

## תפקידיה העיקריים

## לקריאה נוספת


* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות הבמה ההונגרי)
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929].


## קישורים חיצוניים

## הערות שוליים

קטגוריה:יהודיות הונגריות
קטגוריה:שחקניות תיאטרון יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:בוגרות האוניברסיטה לאמנויות התיאטרון והקולנוע
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1874
קטגוריה:הונגרים שנולדו ב-1874
קטגוריה:נפטרות ב-1931
קטגוריה:הונגרים שנפטרו ב-1931
השמש (קלף טארוט)

ממוזער|קלף השמש
**השמש** הוא קלף מספר 19 בארקנה הגדולה של קלפי הטארוט, והוא מזוהה עם הליוס.
הקלף מתאר זוג ילדים (לרוב גבר ואישה) שעומדים מול חומת לבנים ומעליהם זורח השמש עם טיפות שעולות אליו. בחלק מהחבילות מופיע ילד ערום עם דגל רכוב על סוס מול החומה. בחבילת ויסקונטי ספורזה  מופיע ילד מצועף על ענן ומחזיק בשמש. גרסה נוספת מציגה אישה טווה חוט תחת השמש.

## משמעות הקלף
הקלף המייצג אפשרויות לעשייה ויצירתיות, פריצה ושגשוג.

קלף השמש מייצג פשטות, כנות, אושר ועושר, הצלחה ושמחה.

על פי ארתור אדוארד וייט, קלף השמש מסמל אושר חומרי, נישואים מוצלחים ושביעות רצון.

## קישורים חיצוניים

## הערות שוליים

קטגוריה:קלפי טארוט
מורשת ארן

**מורשת ארן** (בשוודית: **Arvet efter Arn**) הוא ספר המשך של טרילוגיית מסעי הצלב מאת יאן גילו על בירגר יארל, מייסד סטוקהולם - דמות בדיונית שמתוארת כנכדו של ארן מגנוסון.

הסיפור משתרע על פני תקופת מעבר בסקנדינביה שבה השרידים האחרונים של המסורות הוויקינגיות מוחלפות במנהגים יבשתיים מימי הביניים והשוודים והגטים מתאחדים תחת שלטונו הקשה של בירגר "יארל" מגנוסון. הרומן, המבוסס על ההיסטוריה והאגדות השוודיות, מתחיל עם בירגר כצעיר שזה עתה איבד את אביו מגנוס וסבו ארן מגנוסון. בעיני אמו האימתנית, אינגריד ילווה, הוא מטופח להיות גנרל ומדינאי מן המניין. ערמומי במלחמה, כספים, פוליטיקה ותאולוגיה, הוא תופס לאט את השלטון על המדינה, הופך את פינלנד לחלק משוודיה ומחסל את כל הטוענים לכס המלוכה לטובת בנו ובכך מסיים את העבודה של הפיכת שוודיה לאומה אחת מאוחדת.

## ראו גם
* האביר הטמפלרי (טרילוגיית מסעי הצלב)

## קישורים חיצוניים
* 

קטגוריה:רומנים היסטוריים
קטגוריה:ספרי 2001
הדרך לירושלים

**הדרך לירושלים** (בשוודית: Vägen till Jerusalem) הוא הספר הראשון בסדרת הספרים *"[[טרילוגיית מסעי הצלב]]"* של יאן גילו. הספר עוקב אחר דמותו הבדיונית של ארן מגנוסון מלידתו ועד שיצא לירושלים.

ארן נולד בארנאס שוודיה בשנת 1150. בגיל 5, הוא עבר תאונה בעת טיפוס על פיגום והוא ניצל בשל תפילות אמו לקדוש ברנאר מקלרבו. הוא נשלח למנזר וארנהם, אך מסתבך בהמשך במעורבות בפוליטיקה התוססת של המחוזות השונים, טרם הפיכתם לשוודיה.

אחד מנזירי וארנהם הוא האח גילברט, אביר טמפלרי לשעבר, שמדריך אותו את השימוש בחרב ובאמנות הלחימה מימי הביניים בארצות הקודש. לפני שייקח על עצמו את נדר הנזירות הוא נשלח אל העולם החיצון כדי לטעום ממנו. ארן עושה זאת, אך נופל לחטא הנורא של קיום יחסי מין עם ססיליה, הנמצאת גם היא במנזר. ססיליה נכנסת להריון ומספרת לאחותה קטרינה. קטרינה מקנאה ומספרת לאם המנזר כי לא רק שססיליה קיימה יחסי מין עם ארן, אלא מגלה כי לארן היה התנסות מינית לפני נישואיה גם עמה (היא פיתתה אותו בעודו שיכור לאחר ביקורו הראשון בבית אביה). לאחר מכן נידון ארן לשהות עשרים שנה בארץ הקודש, כאביר טמפלרי וססיליה מוחזקת במנזר ונידונה לעשרים שנות תשובה במנזר גודהם; הילד שלה נלקח ממנה.

## ראו גם
* טרילוגיית מסעי הצלב
* מורשת ארן

## קישורים חיצוניים
* *[http://www.theroadtojerusalem.com הדרך לירושלים]* סרט קצר: תיאור מקראי, היסטורי ועכשווי על ארץ הקודש.
* 
קטגוריה:רומנים היסטוריים
קטגוריה:ספרי 1998
קטגוריה:מסעי הצלב
ג'נטאר מנטאר

250px|ממוזער|מכשיר תצפית בג'נטאר מנטאר בדלהי
ממוזער|250px|שעון השמש הענק בג'איפור
**ג'נטאר מנטאר** (הינדי **जन्तर मन्तर**) הוא אוסף של מבני אבן המשמשים כמכשירי תצפית אסטרונומיים בעין בלתי מזוינת. סך הכל נבנו חמישה ג'נטאר מנטאר בהודו במחצית הראשונה של המאה ה-18, כולם בפקודתו של הסוואי ג'אי סינג השני, שהיה בעל עניין רב במתמטיקה, אסטרונומיה ואדריכלות. ארבעה ג'נטאר מנטאר נותרו והם שוכנים בג'איפור, דלהי, ורנסי ואוג'יין. ג'נטאר מנטאר חמישי שכן במטורה אך נהרס לפני המרד ההודי הגדול. השם ג'נטאר מנטאר מגיע מהצירוף "יאנטרה מנטראנה" (Yantra mantrana) בסנסקריט, ופירושו "מכשיר חישוב".

## קישורים חיצוניים

קטגוריה:אסיה: מצפי כוכבים
הממלכה בקצה הדרך

**הממלכה בקצה הדרך** (בשוודית: **Riket vid vägens slut**) הוא הספר השלישי בטרילוגיית מסעי הצלב של . ספר זה עוקב אחר דמותו הבדיונית של ארן מגנוסון כשהוא חוזר הביתה לשוודיה לאחר 20 שנה כאביר טמפלרי.

## עלילה
הספר מתחיל בארן, אשר חוזר הביתה למנזר בו גדל ומתאחד עם קרוביו. לארן, כעת אביר מנוסה, יש תוכניות נהדרות לשוודיה. לבנות כוח לחימה מרוכז ליצירת שלום יציב בתוך שלושת המחוזות, שיתהוו לממלכה מאוחדת אחת בשם שוודיה. הוא גם נאלץ להדוף שתי פלישות על ידי הטוען לכתר הדני, סוורקר קרלסון.

ספר זה מכסה את החלק האחרון בחייו של ארן, ולפיו נטען כי ארן הוא אב מייסד דה פקטו של שוודיה המודרנית.

## ראו גם
* טרילוגיית מסעי הצלב
* הדרך לירושלים (1998)
* אביר הטמפלרים (1999)
* מורשת ארן (2001)

קטגוריה:ספרי 2000
קטגוריה:מסעי הצלב
קטגוריה:שוודיה
קטגוריה:רומנים היסטוריים
20,000 מיל מתחת למים (סרט, 2002)

**20,000 מיל מתחת למים** (באנגלית: **Leagues Under The Sea 20,000**) הוא סרט הרפתקאות מונפש טלוויזיוני אמריקאי, אשר מבוסס על ספר מדע בדיוני בעל אותו שם מאת ז'ול ורן שיצא לאור לראשונה בשנת 1870. הסרט בוים על ידי סקוט המינג, נכתב על ידי קריסטי מרקס, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השלושה עשר והאחרון בסדרה.

הסרט שודר לראשונה בארצות הברית בערוץ ניקלודיאון ב-29 בדצמבר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-74 דקות, ושפת המקור שלו היא אנגלית.

## תקציר העלילה

הסרט עוקב אחר הגאון הבודד קפטן נמו, שיוצא להרפתקה מסוכנת מתחת למים באמצעות הצוללת "נאוטילוס", יחד עם קבוצת הרפתקנים שביניהם נמצאת ברנדט, צעירה שמתחזה לגבר.

## מדבבים
הדיבוב העברי בוים על ידי עמי מנדלמן, והופק על ידי יעל אללוף ודן שצברג.

## קישורים חיצוניים

* 

## הערות שוליים

קטגוריה:סרטים לפי ספרי ז'ול ורן
קטגוריה:סרטים אמריקאיים מבוססי ספרים
קטגוריה:סרטי 2002
קטגוריה:סרטים באנגלית
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי טלוויזיה אמריקאיים
HomePod Mini

**HomePod Mini** (נכתב mini) הוא רמקול חכם שפותח על ידי חברת אפל, כגרסתו הקטנה והזולה יותר של ה-HomePod המקורי. הרמקול נחשף ב-13 באוקטובר 2020 באירוע השקה ששודר בשידור חי בערוץ היוטיוב של אפל. הפצתו של הרמקול החלה בחודש העוקב.

צורתו של הרמקול עגולה ככדור, הוא עטוף בבד ומגיע בשני צבעים: לבן ו"אפור חלל". רוחבו 97.9 מ"מ, גובהו 84.3 מ"מ ובראשו מסך מגע עם בקרי שליטה על עוצמת השמע.

עיקר השימוש ברמקול הוא להשמעת מדיה ותפעול של בית חכם. אופן השליטה והשימוש ברמקול הוא על ידי פקודות קוליות באמצעות פניה אל העוזרת הווירטואלית סירי, ולשם כך מצויד הרמקול ב-4 מיקרופונים המאזינים לטווחים ארוכים. HomePod Mini משמיע צליל אחיד בשדה קול של 360 מעלות, וניתן לחברו ל-HomePod Mini נוסף אשר יחדיו יהוו מערכת סטריאו.

ה-HomePod Mini תומך ברשת Wi-Fi 802.11n, בלוטות' 5.0 והוא מצויד בשבב UWB לשידור בטווחים קצרים. הרמקול תומך בפרוטוקול רשת Thread לבתים חכמים והוא מתקשר עם כל מכשיר חכם התומך במסגרת התוכנה של אפל לבתים חכמים: HomeKit.

לצורך הגדרתו הראשונית של ה-HomePod Mini, נדרשים חיבור לרשת אלחוטית ומכשיר iOS או iPadOS תומך. על הרמקול להיות מחובר לחשמל ולרשת האלחוטית באופן קבוע.

## קישורים חיצוניים
* 

* אירוע השקת ה-HomePod Mini בערוץ היוטיוב של אפל.

## הערות שוליים

קטגוריה:מכשירי חברת אפל
קטגוריה:מכשירים שהושקו ב-2020
ראני קי ואו

**ראני קי ואו** (גוג'ראטית **રાણકી વાવ**; אנגלית **Rani ki vav** - "באר המדרגות של המלכה") היא באר מדרגות השוכנת סמוך לעיר פטאן שבמדינת גוג'ראט במערב הודו. הבאר, שנבנתה במאה ה-11, מהווה את אחת מבארות המדרגות הגדולות והמפוארות ביותר בתת היבשת ההודית, והיא הוכרזה כאתר מורשת עולמית בשנת 2014.

300px|ממוזער|מראה כללי מכיוון מזרח מערבה - בקדמת התמונה הפיר של בריכת המים ובהמשך הפיר של הבאר

## היסטוריה
בארות מדרגות אופייניות לתת היבשת ההודית והן נבנו החל באלף ה-3 לפנה"ס והתפתחו עם השנים מבור פשוט באדמה חולית ליצירות אדריכלות ואמנות בנות מספר קומות. לפי מסמך מ-1304 בנייתה של ראני קי ואו החלה ב-1063 ונמשכה כעשרים שנה. היא הוקמה על ידי המלכה אודיאמאטי משושלת צ'אולוקיה, כנראה לזכר בעלה, המלך בהימה הראשון, וכך זכתה בשמה. הבאר קמה כמבנה פונקצונלי ודתי, ותוכננה כמקדש במהופך המדגיש את קדושתם של המים. ברוח זו נקשרו בה יתרונות רפואיים ומנהגים טקסיים. ככל הנראה במאה ה-13 הבאר הוצפה ונסתמה בסחף, ולפי דיווחי נוסעים בסוף המאה ה-19 רק הפיר העליון היה גלוי ויתר הבאר על שבע קומותיה היה מכוסה לחלוטין.

ב-1937 נערכה חפירה ראשונית וייצוב של המבנה ובשנים שלאחר מכן פונה הסחף ונחשפו קומות האכסדראות. עבודות אלה נמשכו בהפסקות עד שנות ה-60 של המאה ה-20. בשנות ה-70 של המאה ה-20 נערכו פעולות שימור וייצוב נוספות, במיוחד בקיר הצפוני של המבנה שהיה במצב של התפוררות. בשנות ה-80 של המאה ה-20 רובה של הבאר כבר נחשף והסחף פונה, ובעשור שלאחר מכן הבאר נוקתה מאבק, לכלוך ומשקעים ביולוגיים. בשנת 2008 הסתיימו העבודות, אך ביקורות שנתיות ממשיכות ומתבצעות באתר. מאז 2018 הבאר מופיעה על שטר של 100 רופי הודי.

## האתר
בדומה למקדשים, המבנה בנוי על ציר מזרח-מערב, והכניסה אליו היא באמצעות גרם מדרגות רחב מצידו המזרחי. בעבר ניצב שער בראש גרם המדרגות והם היו מעוטרים ב-292 עמודים מפוסלים, שמהם נותרו 226 בלבד. אורכו של המבנה הוא 65 מטרים, רוחבו 20 מטרים ועומקו 28 מטרים. המפלס הרביעי הוא העמוק ביותר והוא מוביל אל בריכת המים שאורכה 9.5 מטרים ורוחבה 9.4 מטרים. הבריכה שוכנת בעומק של 23 מטרים. הבאר נמצאת בקצה המערבי של המבנה ובה שבעה מפלסים. עומקה 30 מטרים וקוטרה 10 מטרים. מבנה זה אופייני לבארות מדרגות שכוללות פרוזדור גישה מדורג, ומספר גדול יותר של מפלסים בצידם המערבי. הבאר בנויה בעיקר מלבנים שרופות וחומר, וכן מאבן מקומית הקרויה דהרגאדהרה (Dhrangadhra). על מאפיינים אדריכליים שונים ועל הפסלים מופיע מספר גדול של חתימות בנאים ואמנים, אך רק חלקם יכול להיות מתוארך בבטחה.

בבאר למעלה מ-500 פסלים עיקריים ויותר מאלף פסלים משניים העוסקים בתכנים דתיים, מיתולוגיים וחילוניים, ולעיתים מאזכרים חיבורים. התכנים עוסקים בייקום כולו ובכל תושביו, ובכלל זה אלים (במיוחד שיווה) ואלות (במיוחד פרוואטי), דמויות שמימיות, גברים ונשים בחיי היומיום, נזירים וכמרים, וכן בעלי חיים, אמיתיים או מיתיים וצמחים ועצים.

## גלריה

קובץ:Rani Ki Vav - Patan, Gujarat.jpg|קירות עם פנלים של פסלים
קובץ:Ornately carved statues inside the Vav.jpg|עמודים מפוסלים וקירות עם פנלים של פסלים
קובץ:A beautiful Sculpture of a deity.jpg|פרט
קובץ:Apsra idol in vav.jpg|פרט
קובץ:Kalki on Stone Panel.JPG|פרט
קובץ:Rani ki vav - Patan - Gujarat - Wall Decorations.jpg|פרט


## קישורים חיצוניים

*Archeologist who restored Rani Ka Vav recalls his role

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בארות
קטגוריה:גוג'ראט
Inspiration4

**Inspiration4** היא טיסת חלל תיירותית של החללית דרגון C208 רזיליאנס מדגם דרגון 2 מתוצרת SpaceX. היא שוגרה ב-16 בספטמבר 2021 על גבי משגר פאלקון 9 מכן שיגור 39A שבמרכז החלל קנדי וב-18 בספטמבר, לאחר כשלושה ימים במסלול, נחתה בהצלחה.

הטיסה נוהלה באופן פרטי על ידי חברת SpaceX, והייתה הטיסה המסלולית המאוישת הראשונה בה הצוות כולו הורכב מאזרחים. טיסה פרטית זו נרכשה על ידי יזם ההיי-טק האמריקני ג'ארד אייזקמן כחלק ממאמצי התרמה לבית החולים סנט ג'וד שבממפיס. אייזקמן שימש כמפקד הטיסה. בית החולים בחר שניים מחברי הצוות: היילי ארקנאו וכריסטופר סמברוסקי. חברת Shift4 של אייזקמן העניקה את המושב האחרון לסיאן פרוקטור.

טיסת Inspiration4 הגיעה לגובה מסלולי של 575 קילומטר מעל פני השטח של כדור הארץ, הגבוהה ביותר מאז שנת 1999 במשימת STS-103 של תוכנית מעבורות החלל.

## צוות

אייזקמן היה המממן העיקרי של המשימה, וביחד עם אנשי SpaceX גיבש את תוכנית הטיסה, בחירת הצוות ושיווק האירוע. צוות הטיסה נבחר כדי לייצג ארבע מעלות, וכיסאות הטייסים חולקו לפי מנהיגות, תקווה, נדיבות ושגשוג. לדברי אייזקמן, שם המשימה Inspiration4 יועד לעורר השראה והכיל את הספרה ארבע מכמה סיבות. הוא ייצג את ארבעת חברי הצוות, ואת המשימה האמריקנית המאוישת הרביעית לחלל מאז סיום תוכנית מעבורות החלל. הספרה ארבע אף מופיעה בשם החברה של אייזקמן, Shift4 Payments. כיסא המנהיגות יוצג בטיסה על ידי אייזקמן.

הצוות של אייזקמן בחר את היילי ארקנאו לכיסא התקווה. היא לקתה בסרטן העצמות בגיל 10 והחלימה לאחר טיפול בבית החולים לילדים סנט ג'וד בממפיס, טנסי. בגיל 25 היא סיימה ללמוד לתואר שני כעוזרת רופאים, והחלה לעבוד באותו בית חולים בצוות המסייע לילדים חולי סרטן. בגיל 29, היא הפכה לאסטרונאוטית האמריקנית הצעירה ביותר שהמריאה לחלל. לכיסא השגשוג נבחרה סיאן פרוקטור, שהיא פרופסור לגאולוגיה בקולג' באריזונה. היא האישה הרביעית ממוצא אפרו-אמריקני שהמריאה לחלל. לכיסא הנדיבות נבחר כריסטופר סמברוסקי, שהוא מהנדס נתונים מלוקהיד מרטין המתגורר באוורט, וושינגטון. הוא השתתף בהגרלה בין תורמים לבית החולים סנט ג'וד, כחלק ממאמץ להרים תרומה של 100 מיליון דולר בנוסף לתרומה דומה של אייזקמן.

## המשימה
השיגור בוצע 16 בספטמבר 2021. זו הייתה הטיסה השנייה של חללית "דרגון C208 רזיליאנס" טוסה שלישית של משגר "פאלקון 9" B1062.

צוות החללית השלים 46 הקפות סביב כדור הארץ במשך כשלושה ימים. כל הקפה ארכה כ-96 דקות בגובה של כ-575 קילומטר, גבוה יותר מתחנת החלל הבינלאומית. במהלך הטיסה ערך הצוות מספר ניסויים מדעיים שנועדו לסייע בהבנת השפעות החלל על גוף האדם, בדגש על המשתתפים, שהם אזרחים מן השורה ולא טייסי חלל מקצועיים.

## סיקור תקשורתי
בתחילת ספטמבר 2021 החלה נטפליקס בשידור סדרה תיעודית בת חמישה פרקים על הקמת צוות המשימה, ההכנות לטיסה והטיסה עצמה. הפרק האחרון בסדרה, ששמה "Inspiration4: הספירה לאחור - תיירים בחלל", נערך ושודר זמן קצר לאחר הטיסה ותיעד אותה.

## קישורים חיצוניים

* 
* תיאור המשימה

* ספייס אקס: נשגר משימה אזרחית לחלל בלי "אסטרונאוטים מקצועיים" – שניים מהנוסעים יעלו בהגרלה, באתר סוכנות החלל הישראלית, 2 בפברואר 2021
* עודד כרמלי, מה גרם לשיגור Inspiration4 להיראות כמו מדוזת חלל זוהרת?, באתר סוכנות החלל הישראלית, ספטמבר 2021

## הערות שוליים

קטגוריה:דרגון 2
קטגוריה:2021 בארצות הברית
קטגוריה:טיסות חלל פרטיות
קטגוריה:תיירות חלל
אלכסנדר צ'ופריאן

**אלכסנדר פטרוביץ' צ'ופריאן** (ברוסית: **Александр Петрович Чуприян**; נולד ב-23 במרץ 1958, אוחטה, רפובליקת קומי, רוסיה הסובייטית, ברית המועצות) הוא מדינאי רוסי. מספטמבר 2021 עד מאי 2022 כיהן כממלא מקום שר ההגנה אזרחית, מצבי חירום וחיסול השלכות אסונות טבע בממשלת מישוסטין הראשונה. קודם לכן כיהן כסגן הראשון לשר.

## ביוגרפיה
סיים לימודי תיכון. בשנים 1976–1978 שירת בכוחות המזוינים של ברית המועצות. מאז 1979 עבד בשירותי הכבאות של עיריית לנינגרד. הוא סיים קורסים לפיקוד בשירותי כיבוי האש בשנת 1980. מאז 1979 היה כבאי ומשנת 1980 שימש כמפקד המשמר ה-14 של שירותי כיבוי האש ומילא שורת תפקידי פיקוד בשירותי הכבאות של מחוז לנינגרד.

בשנת 1989 סיים את לימודיו בהנדסת בטיחות וכיבוי אש באקדמיה הממלכתית לכיבוי אש של משרד הפנים של ברית המועצות.

מאז 1993 היה סגן ראש מנהלת שירותי כיבוי האש הממלכתיים במינהל הפנים של סנקט פטרבורג ומחוז לנינגרד. מאז 1996 היה סגן ראש פקולטה בבית הספר הגבוה לכיבוי אש בסנקט פטרסבורג של משרד הפנים של רוסיה. בשנת 1997 שימש כממלא מקום ראש מחלקת שירותי הכבאות הממלכתיים במינהל הפנים המרכזי בעיר סנקט פטרבורג ומחוז לנינגרד.

בשנת 1997 מונה לנהל את שירותי הכיבוי של העיר סנקט פטרבורג והיה ראש מחלקת שירות הכבאות הממלכתי. לאחר העברת שירות כיבוי האש הממלכתי ממשרד הפנים לאחריות המשרד למצבי חירום והגנה אזרחית של רוסיה בשנת 2002, המשיך לעבוד באותו תפקיד. בשנת 2003 היה לראש המנהלת הראשית של שירות הכבאות הממלכתי של המשרד למצבי החירום של רוסיה. בשנת 2005 מונה לראש המרכז האזורי של צפון מערב מטעם המשרד למצבי חירום.

### ממשלת רוסיה
בשנים 2006–2018 היה סגן השר להגנה אזרחית, למקרי חירום ולטיפול בתוצאות אסונות טבע וביוני 2018 קודם למשרת סגן ראשון לשר להגנה אזרחית, מצבי חירום וטיפול בתוצאות אסונות טבע. ב-8 בספטמבר 2021, לאחר מות ראש משרד החירום יבגני זיניצ'ב, מונה לממלא מקום השר והאחראי הראשי על כלל גופי החירום הפדרליים ושירותי הכבאות במדינה, עד מאי 2022.

## קישורים חיצוניים

* ביוגרפיה, באתר משרד החירום הרוסי

## הערות שוליים

קטגוריה:פוליטיקאים רוסים
קטגוריה:סגני שרים בממשלת רוסיה
קטגוריה:גנרלים רוסים
קטגוריה:כבאים
קטגוריה:סנקט פטרבורג: אישים
קטגוריה:שרי ממשלת רוסיה
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1958
קבוצה (כימיה)

ממוזער|300x300 פיקסלים|הטבלה המחזורית, בעלת 7 מחזורים (periods, שורות) ו 18 קבוצות (groups, טורים).
בכימיה, **קבוצה** או **משפחה** היא מקבץ טורי (קו אנכי) של יסודות שבטבלה המחזורית. קיימים 18 קבוצות שכאלה בטבלה, כאשר הטורים בבלוק f (שבין קבוצה 2 לקבוצה 3) הם חסרי מספר.

כל היסודות באותה קבוצה הם בעלי תכונות פיזיקליות וכימיות דומות, היות שהם בעלי אותה כמות של אלקטרונים בקליפת הערכיות. מרבית התכונות האופייניות של יסוד כלשהו למעשה נובעות מכמות האלקטרונים בקליפת הערכיות.

ישנן שלוש שיטות למספור הקבוצות:
* השיטה המודרנית של מספור מ-1 עד 18, שמומלצת לפי ארגון ה-IUPAC מאז שנת 1990.
* שיטת A-B, בה השתמש ארגון ה-IUPAC עד 1990 (היה בשימוש בעיקר באירופה).
* שיטת A-B-A, שהומלצה לפני 1990 על ידי ה-CAS.

השיטה לחילוק הטבלה ל-18 קבוצות מקובלת על פי רוב, אך קיימים כמה חילוקי דעות לגבי מיקומם של המימן וההליום ולגבי בלוק ה-f.

לחלק מהקבוצות יש שם ייחודי משלהן, לדוגמה השם "כלקוגנים" מזוהה עם הקבוצה ה-16. ולחלק מן הקבוצות קוראים בשם היסוד הראשון בקבוצה, למשל קבוצת המנגן מזוהה עם הקבוצה ה-7.

## שמות הקבוצות
במהלך ההיסטוריה נעשו שימושים בכמה סטים של שמות לקבוצות:

הקבוצות בטבלה המחזורית


a - קבוצה 1 מכילה את היסוד מימן (H) ואת המתכות האלקליות. ליסודות קבוצה זו יש אלקטרון אחד באורביטל ה-s הכי חיצוני. למרות זאת, מימן אינו נחשב מתכת אלקלית משום שאינו מתכת, אפילו שבתכונותיו הוא הכי דומה לקבוצה זו.
n/a - אין מספר קבוצה ליסודות אלו

b - קבוצה 18, הגזים האצילים, לא הייתה ידוע בזמן של הטבלה המקורית מנדלייב, והתגלתה רק בשנת 1902. מנדלייב אישר את גילוי היסודות החדשים והכניס אותם לטור חדש שאותו הוא מספר כ"קבוצה 0".

c - שם הקבוצה המומלץ לפי ארגון ה-IUPAC


בנוסף, קיימים כמה שמות שהוצעו במהלך השנים אך לא קיבלו הכרה עולמית כמו:
* מתכות נדיפות (volatile metals) לקבוצה 12.
* איקוסגנים (icosagens) לקבוצה 13.
* קריסטלוגנים (crystallogens) לקבוצה 14.
* אדמנטוגנים (adamantogens) לקבוצה 14.
* מרילידים (merylides) לקבוצה 14.
* אירוגנים (aerogens) לקבוצה 18.

## שיטת CAS ושיטת IUPAC הישנה
בעבר היו נהוגות שתי שיטות למספור הקבוצות: שיטת CAS ושיטת IUPAC הישנה. שתי השיטות השתמשו גם בספרות (רומיות) וגם באותיות A ו-B. שתי השיטות היו זהות מבחינת הספרות, שציינו את דרגת החמצון הכי גבוהה שיכולה להיות ליסוד מקבוצה זאת, לדוגמה, לאשלגן (K) יש אלקטרון ערכיות אחד, ולכן הוא ממוקם בקבוצה 1, ולקלציום שני אלקטרוני ערכיות, ולכן הוא ממוקם בקבוצה 2. למרות הדמיון בספרות בין שתי השיטות, השימוש באותיות היה שונה בכל שיטה.

בשיטת IUPAC הישנה השתמשו באות A ליסודות הנמצאים בשמאל הטבלה, ובאות B ליסודות הנמצאים בימין הטבלה. בעוד שבשיטת CAS השתמשו באות A ליסודות מהקבוצות העיקריות, ובאות B ליסודות מהקבוצות של מתכות המעבר. שיטת IUPAC הישנה הייתה נפוצה בעיקר באירופה, בעוד שיטת CAS הייתה נפוצה בעיקר באמריקה.

שיטת IUPAC החדשה נוצרה על מנת להחליף את שתי השיטות הישנות, על מנת להפסיק את הבלבול שנוצר עקב זה שבשתי השיטות השתמשו באותן אותיות וספרות לציון קבוצות שונות. שיטת IUPAC החדשה לא משתמש כלל באותיות, והיא פשוט ממספרת את הקבוצות מ-1 עד 18 בסדר עולה. השיטה הוצעה לראשונה לציבור בשנת 1985, ובשנת 1990 היא הוכנסה באופן רשמי למונחון IUPAC.

## ראו גם
* מחזור (כימיה)
* הטבלה המחזורית
*סדרה כימית

## לקריאה נוספת

* Scerri, E. R. (2007). **. Oxford University Press


## הערות שוליים

קטגוריה:כימיה
קטגוריה:קבוצת יסודות
רכס פארק (קולורדו)

**רכס פארק** (באנגלית: **Park Range**) הוא רכס הרים המהווה חלק מהרי הרוקי; הרכס ממוקם לאורך הגבול בין מחוז ג'קסון לבין מחוז ראוט, שבצפון מערב מדינת קולורדו שבארצות הברית.
## גאוגרפיה
הרכס מהווה חלק מבודד יחסית של קו פרשת המים של אמריקה. חלק מהרכס ממוקם בשטח היער הלאומי ראוט, כאשר הגבוהה בפסגות הרכס (הר זירקל) - שגובהה 3,712 מטרים מעל פני הים, ממוקמת בשטח אזור הפרא הר זירקל.

הרכס משתרע בכיוון צפון - דרום, ואורכו של הרכס 170 קילומטרים בכיוון צפון - דרום;

רוחבו של הרכס 143 קילומטרים בכיוון מזרח - מערב.

שטחו של הרכס 14,723 קילומטרים רבועים.

הרכס מהווה קו פרשת מים ומפריד בין אגן הניקוז נורת' פארק (חלק מאגן הניקוז העליון של נהר נורת' פלאטה, המהווה חלק מאגן הניקוז של נהר קולורדו), שממזרח לרכס, לבין אגן הניקוז של נהר אלק, המהווה חלק מאגן הניקוז של נהר יאמפה, שממערב לרכס.

בשל גובהו של הרכס, הקצה הצפוני של הרכס, המצוי במדינת ויומינג, מכוסה שלג רב בעונת החורף. חלק הרכס המצוי במדינת ויומינג נקרא "רכס סיירה מדרה".

## תיירות

רכס פארק הוא אחד מששת הרכסים המתוירים ביותר במדינת קולורדו.

הרכס נודע ביותר במסלולי אופני השטח המצויים בו.

בשטח הרכס 241 קילומטרים של מסלולי הליכה.

### סקי

אתר הנופש סטימבואוט ספרינגס (Steamboat Springs - מעיינות ספינת הקיטור), הוא אתר סקי פופולרי, הממוקם במדרונות הדרום-מערביים של הרכס, למרגלותיו של הר ורנר.

## קישורים חיצוניים

* 

* רכס פארק באתר שירות היערות של ארצות הברית
* רכס פארק באתר peakbagger
* רכס פארק באתר summitpost
* רכס פארק באתר 100summits

## הערות שוליים

פארק
פארק
שמורת פוטוראנסקי

**שמורת פוטוראנסקי** (ברוסית: **Путоранский заповедник**), רשמית **שמורת הטבע הממלכתית פוטוראנסקי** היא שמורת טבע הממוקמת ברמת פוטוראנה, בחלק הצפון-מערבי של הרמה הסיבירית המרכזית, מדרום לחצי האי טיימיר במחוז קרסנויארסק.

השמורה נוסדה ב-15 בדצמבר 1988 ומונה 28 עובדים. הנהלת השמורה ממוקמת בנורילסק (שבמחוז קרסנויארסק). מאז 20 במרץ 2013, השמורה חדלה להיות מוסד עצמאי ומהווה חלק מחברת "עתודות טיימיר" יחד עם שמורת טיימיר ושמורת הקוטב הצפוני הגדולה.

## מטרות
המטרות העיקריות של השמורה הן להגן על:
* נופי הרים ואגמים בטייגה;
* סוג של צמחייה;
* מיני בעלי חיים נדירים, כולל תת-מינים של כבשי שלג (כלולים בספרים האדומים של ברית המועצות ורוסיה ואסורים לצייד);
* אוכלוסיית איילי הבר הגדולה בעולם, שבתי הגידול החורפיים שלה נמצאים בשמורה.

## מורשת עולמית
שטח השמורה באוגוסט 2010 הוכר על ידי אונסק"ו כאתר מורשת עולמית. ההחלטה מבוססת על העובדה כי על רכס הרים מבודד קיים שילוב אידיאלי של מערכות אקולוגיות תת-ארקטיות וארקטיות, כגון טייגה הבתולית, יער-טונדרה ומדבר ארקטי. כמו כן מצוין נוכחותם של מערכות נהר ואגם בתוליות ונדידת איילים מעניינת במיוחד.

## תקרית
ב-8 בספטמבר 2021, במפל קיטאבו אורון (המפל הגדול אירקינדינסקי), במהלך בחירת מקום לצילום סרט הדרכה של המשרד הפדרלי למצבי חירום והגנה אזרחית, הצלם והבמאי אלכסנדר מלניק ושר החירום הרוסי יבגני זיניצ'ב מצאו את מותם כשהחליקו מהצוק, מלניק טבע בעוד השר נחבט בראשו מסלע.

## קישורים חיצוניים

* 

## הערות שוליים

קטגוריה:1988 בברית המועצות
קטגוריה:רוסיה: שמורות טבע
נובאי

**נובאי** (בהונגרית: **Novaj**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בנובאי מספר התושבים נמצא בירידה. כך, בשנת 1990 היה מספר התושבים 1,361 ובשנת 2020 רק 1,284 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1275 והכנסייה הראשונה בכפר נבנתה בשנת 1288.

## יהודי נובאי
יהודים חיו בנובאי במאה ה-18 ובמאה ה-19, החל משנת 1885 היו יהודי הכפר כפופים לקהילת מזקבשד. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אלכסנדר מלניק

**אלכסנדר ולדימירוביץ' מלניק** (ברוסית: **Александр Владимирович Мельник**; 11 ביוני 1958, מחוז לוהנסק, אוקראינה הסובייטית, ברית המועצות – 8 בספטמבר 2021, שמורת פוטוראנסקי, מחוז קרסנויארסק) היה במאי ותסריטאי רוסי, חבר בגילדת במאי הקולנוע הרוסית. היה חבר באיגוד הקולנוענים הרוסי, חבר האקדמיה לאמנויות הקולנוע "ניקה", שגם זכה בפרס ניקה.

## ביוגרפיה
מלניק נולד ב-11 ביוני 1958 בכפר צ'רבונופרטיזאנסק שבמחוז סברדלובסק, במחוז וורושילובוגרד, שבברית המועצות.

בשנת 1980 סיים את לימודיו בהנדסה הידרולוגית במכון ההידרומטורולוגי באודסה. הוא עבד בתחנת הקוטב ים לאפטב (בשירות הידרומטאורולוגי בטיקסינסקי). הוא השתתף במשלחות הידרולוגיות באגני אוקיינוס הקרח הצפוני ובאוקיינוס השקט. לאחר מכן שירת במשך שנתיים ב.

עם שחרורו עבד במערכת העיתון "מולדובה הסובייטית" וב"קישינב הערב" וכתב מספר ספרים ומחזות. ב-1992 ייסד את הוצאת הספרים "דגל אנדרייבסקי" ושימש כמנכ"ל שלה. בשנת 2006 החל לעסוק בקולנוע וביים שני סרטי קולנוע שזכו להערכה ב.

הוא מת ב-8 בספטמבר 2021 במפל קיטאבו אורון, הממוקם בחלק המערבי של שמורת פוטוראנסקי, במרחק של 120 ק"מ מנורילסק, יחד עם השר למצבי חירום והגנה אזרחית של רוסיה יבגני זיניצ'ב במהלך בחירת מיקום לצילומי סרט הדרכה, מלניק החליק ונפל מצוק למים כשהשר קפץ אחריו בניסיון לחלצו מהמים אך נחבט בעצמו בראשו מסלע.

## פילמוגרפיה
### בימוי
* 2008 – נובאיה זמליה
* 2015 – טריטוריה

### תסריט
* 2015 – טריטוריה

## קישורים חיצוניים
* אלכסנדר מלניק מדבר על צילומי הסרט "טריטוריה" 

## הערות שוליים

קטגוריה:תסריטאים רוסים
קטגוריה:במאי קולנוע רוסים
קטגוריה:מו"לים רוסים
קטגוריה:עיתונאים סובייטים
קטגוריה:מהנדסים סובייטים
קטגוריה:הרוגי תאונות
קטגוריה:רוסים שנולדו ב-1958
קטגוריה:רוסים שנפטרו ב-2021
למענם

**למענם - רופאות ורופאים למען [[ניצולי השואה|שורדי שואה]]** היא עמותה הפועלת להנגשה מהירה של טיפול רפואי (ביקור בית או בדיקה בבתי חולים או במרפאות), הניתן בהתנדבות על ידי רופאים לשורדי השואה בישראל. מערך המתנדבים בעמותה כולל כ-1,200 מתנדבים, מתוכם כ-800 רופאות ורופאים, רבים מהם בכירים ומנהלי מחלקות, וכן מאות מתנדבים ממקצועות הבריאות.

בין החודשים אפריל 2020 לאוגוסט 2021 טיפלה העמותה בכ-5,000 פניות של שורדי שואה ובני משפחותיהם.

השירות הרפואי ניתן במסגרת מרפאות, ביקורי בית וכשירות טלפוני מרחוק, ללא תשלום.

## תולדות העמותה
העמותה הוקמה בשנת 2020 על-ידי ד"ר תמרה קוליץ. במהלך התמחותה ברפואה פנימית החלה ד"ר קוליץ לערוך ביקורי בית בחינם אצל שורדי שואה שהיו זקוקים לטיפול רפואי. עם תחילת מגפת הקורונה והחשש הגובר לצאת מהבית התרבו פניות השורדים. ד"ר קוליץ פנתה לחברותיה בקבוצת רופאות ברשת והציעה להקים יחד מערך רפואי ייעודי. תוך ימים ספורים התגייסו בהתנדבות מאות רופאות ורופאים מכל תחומי הרפואה, במטרה אחת – להעניק לשורדי השואה רפואה מקצועית, נגישה ובחינם.

שורה של שותפים לדרך חברו למשימת ההקמה ובחודש נובמבר 2020 נפתח המוקד הטלפוני של העמותה.

מוטי זוננפלד, מייסד 'קרן דניאלי' וחבר ועד העמותה, סייע בהפיכת המערך הרפואי לעמותה. עם חברי הנהלת העמותה נמנים משה סוויל, סמנכ"ל רשת עדי (לשעבר על"ה נגב) לטיפול בבעלי מוגבלויות, משה טייטלבאום, יו"ר איחוד הצלה בישראל וד"ר בעז תדמור, מומחה ברפואה פנימית, לשעבר מנהל בית החולים בילינסון.

## שירותי העמותה
* מוקד שירות טלפוני שמספרו 3191*, העומד לרשות שורדי השואה החיים בישראל, מכל רחבי הארץ.
* ביקורי מרפאה, ביקורי בית וייעוץ טלפוני על ידי רופאים מומחים.
* סיוע בענייני בירוקרטיה להנגשת השירותים הרפואיים הקיימים.
* מערך תומך מכל קשת מקצועות הבריאות.
* מערך מתנדבים המסייעים בשינוע וליווי של השורדים למרפאות.

## הוקרה
* 2021 – אות הנשיא להתנדבות, הוענק על ידי נשיא המדינה, ראובן (רובי) ריבלין.

## קישורים חיצוניים
* 

* 
* 
* 
* למענם - כך הוקם צי הרופאות והרופאים למען שורדי השואה, באתר DoctorsOnly

## הערות שוליים

קטגוריה:ישראל: ארגוני עזרה
קטגוריה:תמיכה בניצולי השואה ושיקומם
קטגוריה:ישראל: עמותות
קטגוריה:מעוטרי אות הנשיא להתנדבות
אושטורוש

ממוזער|לוח שיש עליו מונצחים הרוגי שתי מלחמות העולם
**אושטורוש** (בהונגרית: **Ostoros**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

האזור היה מיושב לסירוגין מהמאה ה-14 והוזכר לראשונה בכתבים משנת 1332.

במהלך מלחמת העולם השנייה, כבשו הכוחות הסובייטים את הכפר ובמהלך שליטתם בכפר אנסו נשים וגברים. במלחמה מתו 55 מתושבי אוסטור שהיוו כמעט 3% מכלל אוכלוסיית הכפר באותה תקופה. ההרוגים משתי מלחמות העולם מונצחים בשני לוחות שיש ליד משרד ראש העיר, בכיכר הגיבורים.

## יהודי אושטורוש
יהודים חיו באושטורוש במאה ה-18 ובמאה ה-19, החל משנת 1885 היו יהודי הכפר כפופים לקהילת מזקבשד. 

בכפר חיו שתי משפחות יהודיות שניהלו חנות וקצבייה. 
בשנת 1944 נרצחו יהודים מהכפר בשואת יהודי הונגריה.

רק אישה צעירה ממשפחה אחת חזרה מאושוויץ, היא התחתנה ועזבה למזקבשד ומשם היגרה לארצות הברית.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אמה רדוקנו

**אמה רדוקנו** (באנגלית: **Emma Raducanu**; נולדה ב-13 בנובמבר 2002) היא שחקנית טניס מקצוענית בריטית.
הישג השיא שלה הוא זכייה בגראנד סלאם, באליפות ארצות הברית הפתוחה (2021). היא הייתה לשחקנית הראשונה שעושה זאת משלב המוקדמות.

## ביוגרפיה
רדוקנו נולדה בטורונטו, אונטריו, קנדה, לאב רומני ואם סינית, שעבדו בתחום הפיננסים. הכתיב המקורי של שם המשפחה שלה בשפה הרומנית הוא *Răducanu*. משפחתה עברה ללונדון כשהייתה בת שנתיים. היא החלה לשחק טניס בגיל חמש.

## קריירה
רדוקנו הפכה לטניסאית מקצוענית בשנת 2018. היא רשמה את הופעת הבכורה שלה ב-WTA בסיבוב הופעות בנוטינגהאם הפתוחה 2021.

ביוני 2021 רשמה רדוקנו את הופעת הבכורה העיקרית שלה בגראנד סלאם באליפות וימבלדון. היא העפילה לסיבוב השלישי לאחר שגברה על מרקטה וונדרואושובה הצ'כית ועל ויטליה דיאצ'נקו הרוסייה. היא הייתה הבריטית הצעירה ביותר שהעפילה לסיבוב השלישי בווימבלדון מאז אלנה בלטצ'ה בשנת 2002. לאחר מכן ניצחה את סורנה קרסטיאה הרומנייה, והעפילה לסיבוב הרביעי בגיל 18 ו-239 ימים, הבריטית הצעירה ביותר שהגיעה לשמינית הגמר, והבטיחה את מקומה ב-185 הראשונות בדירוג ה-WTA, כשדורגה במקום ה-338 בתחילת האליפות. ב-5 ביולי 2021 פרשה במערכה השנייה במשחקה בסיבוב הרביעי מול אג'לה טומל'אנוביץ', עקב קשיי נשימה.

### תואר גראנד סלאם ראשון
באליפות ארצות הברית הפתוחה בספטמבר 2021, זכתה רדוקנו בתואר לאחר ניצחון על ליילה פרננדז מקנדה, שדורגה במקום 66 בעולם, בשתי מערכות (6–4, 6–3).

בדרך לתואר היא ניצחה את כל המערכות בכל עשרת המשחקים שלה. בשלב המוקדמות היא ניצחה את ביביאן שופס מהולנד (6–1, 6–2), את מרים בולקוודזה מגאורגיה (6–3, 7–5), ואת מאייר שריף ממצרים (6–1, 6–4), ונכנסה להגרלה הראשית. בתחרות עצמה גברה על סטפני ווגל'ה משווייץ (6–2, 6–3), ג'אנג שואי מסין (6–2, 6–4), שרה סוריבס טורמו מספרד (6–0, 6–1) ושלבי רוג'רס מארצות הברית (6–2, 6–1). בשלב רבע הגמר ניצחה את בלינדה בנצ'יץ' משווייץ (11 בטורניר) בשתי מערכות (6–3, 6–4), ובשלב חצי הגמר ניצחה את מריה סקארי מיוון (17 בטורניר) בשתי מערכות (6–1, 6–4). כתוצאה מכך עלתה 127 מקומות בדירוג העולמי, מהמקום 150 למקום 23.

רדוקנו היא הטניסאית שדורגה הכי נמוך בתחרות והעפילה לחצי הגמר, מאז קים קלייסטרס שעשתה זאת ב-2009, והצעירה ביותר מאז מריה שראפובה ב-2005.

רדוקנו היא הטניסאית הראשונה, שזכתה בטורניר לאחר שהעפילה משלב המוקדמות, והאישה הראשונה בעידן הפתוח, שזכתה בגראנד סלאם עם שתי הופעות בלבד (הכניסה היחידה הקודמת שלה לגראנד סלאם הייתה באליפות וימבלדון 2021).

רדוקנו הפכה לבריטית הראשונה מזה 53 שנים, שהעפילה לגמר אליפות ארצות הברית הפתוחה וגם זכתה בה. על הישג זה זכתה לברכה יוקרתית אישית מהמלכה אליזבת'.

בשנת 2022 נכללה ברשימת פורבס 30Under30 האירופאית.

## קישורים חיצוניים

* 

## הערות שוליים

קטגוריה:טניסאיות בריטיות
קטגוריה:טניסאיות זוכות אליפות ארצות הברית הפתוחה בטניס
קטגוריה:פורבס 30Under30: אירופה
קטגוריה:זוכי פרס ESPY: טניסאית השנה
קטגוריה:אישים ממוצא סיני
קטגוריה:אישים ממוצא רומני
קטגוריה:אנגליות שנולדו ב-2002
שלמה שילר-סינשי

**שלמה מאייר (מרקוס) שילר-סינשי** (בהונגרית: **Solomon Mayer (Marcus) Schiller-Szinessy**; 23 בדצמבר 1820 – 11 במרץ 1890) היה רב וחוקר ממוצא יהודי-הונגרי שכיהן כמרצה לספרות חז"ל וספרות רבנית באוניברסיטת קיימברידג'.

## ביוגרפיה
נולד באובודה ולמד פילוסופיה ומתמטיקה באוניברסיטת ינה, יחד עם לימודי רבנות. היה היהודי הראשון שצורף לסגל האקדמי של הקולג' הלותרני באפריס (פרשוב). היה בין היהודים המעטים שהשתתפו באופן פעיל במהפכת 1848 נגד האימפריה האוסטרית (כחלק מהלך רוח לאומי זה הוסיף את שם-המשפחה ההונגרי Szinessy לשם משפחתו). במסגרת זו היה מעורב בפיצוץ גשר בסגד לצורך עיכוב התקדמות הצבא האוסטרי. משהמהפכה נכשלה נמלט שילר-סינשי לבריטניה, דרך אירלנד. ב-1856 מונה לרב הקהילה החדשה במנצ'סטר (הטרמה של קהילה רפורמית). ב-1863 נשא את ג'ורג'ינה אלינור הרברט, נוצרייה אוניטרית שהתגיירה. באותה שנה עבר לקייברידג' על מנת להתפרנס ממתן שיעורים פרטיים בעברית.

ב-1866 מונה למרצה לספרות תלמודית ורבנית באוניברסיטה, לאחר חילוקי דעות בקרב סנאט האוניברסיטה וברוב דחוק. ב-1871 הועבר בפרלמנט הבריטי חוק שביטל את "מבחן הדת" (Test Act) במינויים אקדמיים. חוק זה אפשר את קבלתו של שילר-סנשי כחבר סגל מלא במשרת מרצה. ב-1875 קיבל מעמד של פרופסור חבר לספרות תלמודית. ב-1877 זכה בתואר מאסטר, היהודי הראשון שקיבל תואר זה בקיימברידג' באופן רשמי. סביבו התגבשה אסכולה של הבראיסטים (נוצרים חובבי עברית), בהם צ'ארלס טיילור, ג'ון פרון , בישוף ווסטרשייר ועוד. במקביל ניהל התנצחויות חריפות עם עמיתיו שלמה זלמן שכטר ואברהם נויבאואר.

במקביל למשרת המרצה האקדמי שלו, הועסק כביבליוגרף ומקטלג כתבי היד העבריים בספריית אוניברסיטת קיימברידג'. ב-1876 פרסם את הרשימה הראשונה ובה תיאור מפורט של 72 כתבי יד עבריים. עד מותו תיאר כשני שלישים מהאוסף שכלל 800 פריטים. עם מותו כלל הקטלוג שלו שישה כרכים בכתב יד.

על אף ההכרה במעמדו האקדמי, לא יכול היה שילר-סינשי להתקדם למעמד הפרופסור בקתדרה לעברית (Professor Regius), עקב העובדה שנושא משרה זו כיהן אוטומטית כעוזר בישוף (קאנון) בקתדרלת אילי. רק ב-1927 בוטלה הזיקה בין שתי המשרות. ב-1882 הותר לו לתפקד כפרופסור לעברית על תנאי, אולם גם אז שולם שכרו עבור משרה זו ישירות על ידי צ'ארלס טיילור ולא מקופת האוניברסיטה.

נפטר ב-11 במרץ 1890 ונקבר בבית הקברות היהודי באיפסוויץ'.

## לקריאה נוספת
* שלמה קלמן רייף, **הגניזה מקהיר**, עמ' 47–49

* 


## קישורים חיצוניים

* 
* ערך, Jewish Virtual Library
* רשומה במאגר הבוגרים של קיימברידג'
* קטלוג שילר-סינשי
**[גרסה מקוונת של הקטלוג](https://onlinebooks.library.upenn.edu/webbin/book/lookupname?key=Schiller%2DSzinessy%2C%20S.%20M.%20(Salomon%20Marcus)%2C%201820%2D1890)
* 

## הערות שוליים

קטגוריה:סגל אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:ספרנים ומידענים בריטים
קטגוריה:רבנים הונגרים
קטגוריה:רבנים בריטים
קטגוריה:חוקרי ספרות חז"ל
קטגוריה:חוקרי יהדות בריטים
קטגוריה:בריטים ממוצא יהודי-הונגרי
קטגוריה:בריטים שנולדו ב-1820
קטגוריה:בריטים שנפטרו ב-1890
מרי ג'ונסטון

**מרי ג'ונסטון** (באנגלית: **Mary Helen Johnston**; נולדה ב-17 בספטמבר 1945) היא עובדת נאס"א בעבר ופרופסור במכון לטכנולוגיה בפלורידה. לאחר נישואים היא שינתה שם משפחתה ל"מקיי".

## ביוגרפיה
מרי ג'ונסטון נולדה בוסט פאלם ביץ' שבפלורידה וגדלה באזור. עוד בהיותה ילדה היא התעניינה בחקר החלל וביקרה מרכז החלל קנדי שממקום ליד ביתה.

בשנת 1966 היא סיימה לימודי תואר בהנדסה באוניברסיטת המדינה של פלורידה. היא המשיכה ללימודי תואר שני ובשנת 1973 סיימה דוקטורט במטלורגיה באוניברסיטת פלורידה.

עוד בזמן לימודים היא התחילה לעבוד במרכז טיסות החלל מרשל. החל משנת 1974 היא עבדה לצד קרולין ס. גרינר על תוכניות ניסוי שונות שנערכו במרכז. ביחד הן קיבלו אימונים של אסטרונאוט. בשנת 1983 היא התקבלה לצוות עתודה של STS-51-B. מרי ג'ונסטון התקבלה לצוות כמומחית להנדסת חומרים.

מרי ג'ונסטון עזבה את נאס"א בשנת 1986 והחלה ללמד באוניברסיטת טנסי. באותה תקופה היא כבר הייתה נשואה לדויין מקיי, מדען נאס"א בעבר. בשנת 2003 הזוג עבר לעבוד במכון לטכנולוגיה של פלורידה שממוקם במלבורן.

מרי ג'ונסטון בעלת עשרות פטנטים בתחום הנדסת חומרים. היא קיבלה מספר פרסים במהלך עבודתה.

## קישורים חיצוניים

* קורות חיים

קטגוריה:עובדי נאס"א
קטגוריה:עובדות נאס"א
קטגוריה:בוגרי אוניברסיטת המדינה של פלורידה
קטגוריה:בוגרות אוניברסיטת המדינה של פלורידה
קטגוריה:ממציאים אמריקאים
קטגוריה:ממציאות אמריקאיות
קטגוריה:אמריקאים שנולדו ב-1945
קטגוריה:אמריקאיות שנולדו ב-1945